Λεβίνους Λέμνιους

Ο Λεβίνους Λέμνιους (Levinus Lemnius, 20 Μαΐου 1505 – 1 Ιουλίου 1568) ήταν Ολλανδός ιατρός και συγγραφέας.

 Βιογραφικά στοιχεία 
Ο Λέμνιους γεννήθηκε στο Ζήρικσε και σπούδασε ιατρική στο Παλαιό Πανεπιστήμιο του Λέβεν με καθηγητές εκεί τους Ρέμπερτ Ντόντουνς και Κόνραντ Γκέσνερ. Συνέχισε στο Πανεπιστήμιο της Πάδοβας με τον Βεσάλιο. Επιπλέον, γνωρίζουμε ότι ταξίδεψε στην Ελβετία και στην Αγγλία. Μετά τον θάνατο της συζύγου του, χειροτονήθηκε ιερέας. Απεβίωσε στο Ζήρικσε, τη γενέτειρά του, σε ηλικία 63 ετών.

 Τα έργα του 
 Occulta naturae miracula (Αμβέρσα 1559). Στις επόμενες λατινικές εκδόσεις ο τίτλος είναι ελαφρώς τροποποιημένος ως De occultis naturae miraculis = «Περί των κρυφών θαυμάτων της φύσεως».World Cat Μεταφράσθηκε στην ιταλική ως De gli occvlti miracoli, στη γαλλική ως Les Occultes Merveilles et Secretz de Nature (κείμενο online), στην αγγλική ως The secret miracles of nature και στη γερμανική ως Wunderbarliche Geheimnisse der Natur online text).
 De habitu et constitutione corporis (Αμβέρσα 1561). Μεταφράσθηκε στην αγγλική από τον Τόμας Νιούτον το 1576 ως The Touchstone of Complexions
 Herbarum atque arborum quae in Bibliis passim obviae sunt et ex quibus sacri vates similitudines desumunt. Μεταφράσθηκε στην αγγλική το 1579 και πάλι από τον Τόμας Νιούτον ως An Herbal for the Bible.
De miraculis occultis naturae : libri IIII (Φρανκφούρτη 1611)

Το γνωστότερο έργο του Λέμνιους είναι το Occulta naturae miracula. Επανεκδόθηκε πολλές φορές και μεταφράσθηκε ευρύτατα. Οι πηγές του είναι από την κλασική αρχαιότητα, ιδίως από τον Αριστοτέλη. Ο Λέμνιους επηρεάσθηκε επίσης από το δόγμα των «αέρων, υδάτων και τόπων» της Ιπποκρατικής Συλλογής. Το έργο επιχειρούσε να συμφιλιώσει τη φυσική φιλοσοφία των κλασικών πηγών με τα χριστιανικά δόγματα, ιδίως στα θέματα της γενέσεως και της αναπαραγωγής, ενώ έδινε έμφαση σε ασυνήθιστες και παράξενες πλευρές της φύσεως. Η θεωρία του Λέμνιους για τους χυμούς τού σώματος ήταν σύνθετη, με το φλέγμα να υποδιαιρείται σε 4 είδη και τους άλλους χυμούς να έχουν επίσης υποδιαιρέσεις.J.B. Bamborough: The Little World of Man (1952), σελ. 59

Στο έργο αυτό αναφέρεται για πρώτη φορά στην ιστορία της ιατρικής η χρώση των οστών με αλιζάρι.Brian Keith Hall: Bones and Cartilage: developmental and evolutionary skeletal biology, 2005, σελ. 433 Η θεωρία του συγγραφέως για την τερατογένεση συνδέει την αριστοτελική θεωρία της γενέσεως με τις εκ γενετής ανωμαλίες.Inscription on the body, σσ. 33-34 Ο Λέμνιους ασχολήθηκε επίσης με τη δαιμονολογία, από κοινού με τον συμπατριώτη του Γιόχαν Βέυερ, υποστηρίζοντας ότι η ψυχασθένεια και η ψυχική διαταραχή μπορεί να προέρχονται από φυσικά αίτια αντί να είναι αποτέλεσμα εξωτερικών επιδράσεων, π.χ. δαιμόνων.Adam Crabtree: «The Transition to Secular Psychotherapy: Hypnosis and the Alternate-Consciousness Paradigm», σελ. 555, Κεφάλαιο 19, στο History of Psychiatry and Medical Psychology, 2008,  Ο Λέμνιους απέδιδε στον βασιλέα Σολομώντα την εφεύρεση της μαγνητικής πυξίδας.Paul Fleury Mottelay: A Bibliographical History of Electricity and Magnetism (1922), σελ. 5 (online.)

Παραπομπές

Βιβλιογραφία
 Edwin S. Morby: «Levinus Lemnius and Leo Suabius in La Dorotea», Hispanic Review, τόμ. 20, No. 2 (Απρίλιος 1952), σσ. 108-122, University of Pennsylvania Press. Stable URL: Levinus Lemnius and Leo Suabius in La Dorotea.
 «Hamlet and the Secret Miracles of Nature», Notes and Queries, τόμος 41 (1), σσ. 38-41 (1994). Online: HAMLET AND THE SECRET MIRACLES OF NATURE, .

 Εξωτερικοί σύνδεσμοι 
 Ο Λέμνιους στη summagallicana.it (στην ιταλική)

Κατηγορία:Ολλανδοί ιατροί
Κατηγορία:Ολλανδοί συγγραφείς